Source: https://tax-fin-lex.si/Zbirke/SodnaPraksaList?nodeId=00192322-b4de-49e9-b497-31151e18064a
Timestamp: 2019-12-12 13:23:49+00:00
Document Index: 8490773

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'ZKP ']

VDS sodba in sklep Pdp 1149/2004
VDS02902
ZOR člen 389, 389/1, 389, 389/1.
umik tožbe - preklic umika - pretrganje zastaranja - zamudne obresti za negmotno škodo
Če stranka tožbo glede dela tožbenega zahtevka umakne, kasneje pa umik prekliče in znova postavi (že umaknjeni) zahtevek, je potrebno šteti, da je zastaranje pretrgano šele s postavitvijo novega zahtevka. Zastaranje ni pretrgano z vložitvijo tožbe, če tožnik tožbo umakne.
VDS sklep Pdp 1538/2004
VDS02722
ZDSS člen 19, 19/1.
začasna odredba - samovoljno ravnanje
Delodajalec ne ravna samovoljno, če delavca pozove nazaj na delo po izteku roka za prostovoljno izpolnitev obveznosti (ki izhaja iz pravnomočne sodbe) in mu ponudi v podpis pogodbo o zaposlitvi za delovno mesto, ki po oceni delavca ni ustrezno. Odločanje o ustreznosti ponujene zaposlitve je stvar odločanja o tožbenem zahtevku, ne pa predmet začasne odredbe.
VDS sklep Pdp 1523/2004
VDS02910
ZIZ člen 278, 278/2, 278, 278/2.
1. Delodajalec ne more z odpovedjo pogodbe o zaposlitvi prekiniti izvrševanja pravnomočne začasne odredbe iz drugega individualnega delovnega spora. Začasno odredbo izda sodišče in jo lahko tudi razveljavi le sodišče - na predlog stranke. 2. Izdaja istovrstne začasne odredbe, ki je bila sicer že pravnomočno izdana (v drugem individualnem delovnem sporu), ni potrebna, saj je potrebno le izvršiti že izdano začasno odredbo - torej zadevo odstopiti izvršilnemu sodišču, da opravi neposredna dejanja izvršbe.
VDS sodba Pdp 1314/2002
VDS02854
ZDR (1990) člen 100, 100. ZGD člen 372, 372. ZPPSL člen 1, 1/3, 1, 1/3. ZTPDR člen 75, 76, 78, 75, 76, 78. ZZLPPO člen 70, 70/4, 70, 70/4.
prenehanje delovnega razmerja - likvidacija
V primeru, ko nad delodajalcem ni izvedena sodna likvidacija, temveč je postopek likvidacije začet na podlagi odločbe Agencije RS za prestrukturiranje in privatizacijo, delavcem ne preneha delovno razmerje ex lege z dnem uvedbe postopka likvidacije, temveč mora delodajalec oziroma agencija delavcem izdati sklepe o prenehanju delovnega razmerja, upoštevajoč določbe 75., 76. in 78. člena ZTPDR ter 100. člena ZDR(1990).
VSC sklep Cp 1518/2004
VSC01037
ZPP člen 244, 245, 245/1, 245/1-4, 246, 246/1, 244, 245, 245/1, 245/1-4, 246, 246/1.
stroški in nagrada izvedenca - nagrada izvedenca
Za upoštevno izvedensko delo, če je to naloženo strokovni instituciji, ni potrebno, da pri njegovi izdelavi sodeluje še samostojna fizična oseba s statusom sodnega izvedenca.
VDS sodba Pdp 1132/2003
VDS02873
ZDR (1990) člen 36f, 36f.
odpravnina - trajno presežni delavec - delovna doba pri delodajalcu
VDS sodba Pdp 1293/2004
VDS02705
ZDR (1990) člen 35, 35. ZDR člen 233, 233.
prenehanje delovnega razmerja - trajni presežek - sprejem programa trajno presežnih delavcev
Podlaga za ugotovitev, kateremu delavcu preneha delo zaradi zmanjšanega obsega delavcev, je bil program reševanja presežnih delavcev, sprejet decembra 2002. Zakonitost postopka prenehanja delovnega razmerja delavcu se zato presoja po določilih ZDR(1990) in SKPgd. Dejstvo, da je delodajalec delavki izdal individualni sklep o prenehanju delovnega razmerja v januarju 2003 (ko je že veljal novi ZDR), ne pomeni, da je bil delodajalec dolžan izvesti postopke prenehanja delovnega razmerja po novem ZDR.
VDS sklep Pdp 1451/2004
VDS03159
ZOFVI člen 43, 43/1, 43/4. ZDR člen 204, 204.
tožba - izbira kandidata - pravni interes - dopustnost sodnega varstva
Tožnik zatrjuje da izpolnjuje vse pogoje za imenovanje ravnatelja ter zahteva ugotovitev nezakonitosti sklepa o imenovanju v delu, ki mu za opravljanje poslov ravnatelja predpisuje pogoj pridobitve predpisane izobrazbe v določenem roku. V takšnem primeru ne gre za spor o izbiri kandidata, temveč za spor o ugotovitvi obstoja oz. neobstoja pravice (da je tožnik nepogojno imenovan za ravnatelja za mandatno obdobje), za katerega ima tožnik pravni interes, ki je predpogoj za vložitev tožbe.
VDS sklep Pdp 1533/2004
VDS02723
ZIZ člen 272, 272/1, 272, 272/1. ZDR člen 83, 83/2, 83, 83/2.
začasna odredba - verjetnost obstoja terjatve - zagovor - odpoved delovnega razmerja
Zgolj dejstvo, da je delavka v bolniškem staležu, še ne pomeni, da se ni sposobna udeležiti zagovora pri delodajalcu (v zvezi s postopkom izredne odpovedi). Delavka je takoj, ko je delodajalec izvedel za očitane kršitve, nastopila bolniški stalež. Niti v postopku pred delodajalcem niti v tožbi in v predlogu za začasno odredbo delavka ni pojasnila svojega zdravstvenega stanja, iz katerega bi sodišče lahko sklepalo, da je bila dejansko nesposobna priti na zagovor. Obravnave pri delodajalcu se je udeležil njen pooblaščenec, ki je skrbel za njene pravne interese. Zato verjetnost terjatve (še) ni izkazana.
VSK sklep II Cpg 56/2004
VSK01002
vodstvo postopka
Odločba, ki jo izda sodišče v zvezi s predlagano postavitvijo začasnega zastopnika, se nanaša na vodstvo postopka in zoper takšno odločbo ni pritožbe. In četudi je sodišče prve stopnje v pravnem pouku izpodbijanega sklepa navedlo, da je zoper ta sklep dopustna pritožba v roku 8 dni, takšen napačen pravni pouk ne more stranki podeliti pravice do pritožbe, če ji te pravice zakon ne daje.
VSM sodba I Kp 687/2004
VSM20203
KZ člen 47, 47/2, 47/2-2, 49, 49/1, 196, 196/1, 197, 197/1, 197/2, 47, 47/2, 47/2-2, 49, 49/1, 196, 196/1, 197, 197/1, 197/2, 47, 47/2, 47/2-2, 49, 49/1, 196, 196/1, 197, 197/1, 197/2. ZKP člen 92, 92/1, 95, 95/4, 97, 97/1, 98, 98/1, 372, 383, 383/1, 391, 92, 92/1, 95, 95/4, 97, 97/1, 98, 98/1, 372, 383, 383/1, 391.
promet z mamili
S takim stališčem pa ni moč soglašati. Gre namreč za dvoje različnih kaznivih dejanj, ki ne predstavljata celote. Ne gre prezreti okoliščin, da obdolženec ni le privolil v uporabo njegovega stanovanja za uživanje mamila, ampak je pri tem celo aktivno ravnal, saj je uživalcem mamila dal na razpolago še žličko, citronko in vodo. V njegovem naklepu je torej bilo razen nabave mamila narkomanom še nudenje prostorov za uživanje le-tega, ki jim jo je prodal. Zato je zmotno stališče pritožbe, da je kaznivo dejanje omogočanja uživanja mamil podano le takrat, kadar storilec nudi prostor za uživanje mamil osebam, ki so mamila nabavile drugje.
VSL sklep II Cp 1485/2004
VSL50111
ZPP člen 242, 242/1, 242/2, 242, 242/1, 242/2.
Kadar priči zaradi nesodelovanja delodajalca ni mogoče povrniti izgubljenega zaslužka na podlagi določb Pravilnika o povrnitvi stroškov v pravdnem postopku, ima priča pravico zahtevati povrnitev izgubljenega zaslužka neposredno od sodišča na podlagi določbe 242. člena ZPP.
VSM sodba I Cp 1777/2003
VSM20179
ZPP člen 353. ZTLR člen 28.
priposestvovanje - priposestvovalna doba - dobroverna posest - načelno mnenje zveznega vrhovnega sodišča z dne 4.4.1960
Za priposestvovanje nepremičnine je bila že pred sprejetjem ZTLR leta 1980 po načelnem mnenju zveznega vrhovnega sodišča z dne 4.4.1960 (Zbirka sodnih odločb, št. V/1-1960) potrebna 20 letna dobroverna posest. Posest je dobroverna, če posestnik ne ve ali ne more vedeti, da stvar, ki jo ima v posesti, ni njegova. Nedobroveren je tudi tisti posestnik, ki se iz malomarnosti ne prepriča o pravem stanju, čeprav obstajajo resni razlogi za dvom o pravilnosti njegove predstave.
VSL sodba I Cp 1490/2004
VSL50515
Če so s škodnim dejanjem oškodovancu povzročene fizične poškodbe, se škoda, ki oškodovancu pri tem nastane na njegovi časti in ugledu, obravnava v okviru nevšečnosti v času zdravljenja, ne pa kot samostojna oblika škode zaradi razžalitve časti ali dobrega imena.
VSK sodba I Cp 1252/2003
VSK01123
ZOR člen 376, 376.
predlog za vrnitev v prejšnje stanje - umik tožbe
Triletni zastaralni rok iz 376. čl. ZOR ni začel teči že 17.4.1998, ko je tožnik prejel sklep Okrajnega sodišča v P., s katerim je to štelo, da je tožba umaknjena, kajti vložen je bil tudi predlog za vrnitev v prejšnje stanje in šele takrat, ko je tožnik zvedel za odločitev o tem predlogu, lahko rečemo, da je zvedel za škodo in za storilca. Od takrat dalje šele teče triletni zastaralni rok, ki do 3.1.2003, ko je bila tožba vložena, še ni potekel.
VSK sklep I Cp 884/2003
VSK01164
ZPP člen 95, 95/3, 154, 154/1, 95, 95/3, 154, 154/1.
zastopanje - stroški zastopanja
Kot izhaja iz določbe 3. odst. 95. čl. Zakona o pravdnem postopku - ZPP, lahko pred okrajnim sodiščem nadomešča odvetnika odvetniški pripravnik, ki dela v njegovi pisarni. V tem primeru ima odvetnica pravico do plačila tudi za to storitev.
VSL sklep I Cpg 346/2003
VSL05590
ZPP člen 319, 319/3, 319, 319/3.
pobotni ugovor
Iz določbe 3. odst. 319. člena ZPP, ki se glasi: "Če je v sodbi odločeno o terjatvi, ki jo je tožena stranka uveljavljala z ugovorom zaradi pobota, postane odločba o obstoju ali neobstoju take terjatve pravnomočna," izhaja, da mora biti v pobot uveljavljana terjatev popolnoma jasno in nedvoumno opredeljena, saj je le na ta način mogoče preprečiti, da se o njej ne bi ponovno odločilo v kakšni drugi pravdi ali da se o njej ne bi začela nova pravda. To je pomembno takrat, ko se v pobot uveljavlja več terjatev, posebno če njihov seštevek presega tožbeni zahtevek, saj mora biti iz sodbe jasno razvidno, o kateri ali o katerih nasprotnih terjatvah je odločeno.
VSM sklep I Cpg 356/2004
VSM20196
URS člen 25, 25. ZPPSL člen 15, 92, 92/1, 15, 92, 92/1. ZPP člen 133, 133/1, 141, 141/2, 339, 339/2, 339/2-8, 133, 133/1, 141, 141/2, 339, 339/2, 339/2-8.
vročanje - stečajni postopek
Vročitev predloga za uvedbo stečajnega postopka se po členu 133/I ZPP opravi na sedež dejavnosti samostojnega podjetnika, le izjemoma (subsidiarno) na njegov domači naslov.
VDS sklep Pdp 22/2004
VDS02715
ZPP člen 132, 132/1, 132, 132/1. ZDR člen 87, 87/1, 87/2, 87/3, 87, 87/1, 87/2, 87/3.
odpoved delovnega razmerja - vročanje
Delodajalec ravna pravilno in v skladu z določbo 2. in 3. odst. 87. čl. ZDR, če za vročanje pisanj v zvezi z redno odpovedjo pooblasti sodnega izvršitelja, čeprav ni predhodno poskusil vročati pisanj po pošti ali na drug način.